قیبریس موذاکیره‌لرینده "امنیت و ضمانت" موضوعسونون اله آلیندیغی بئش‌لی کونفرانس، صاباح سوئیس‌‌‌ین مونت پلرین قصبه‌سینده داوام ائده‌جک.
سوئیس‌ین ژنو شهرینده 9-12 ژانویه‌ده ائدیلن قیبریس مذاکیره‌لرینده الده ائدیلن راضیلاشمایا اویغون اولا‌راق، کونفرانس قیبریسدکی طرف‌لر و قارانتور اؤلکه‌لر تورکیه، یونانیستان و اینگیلتره‌نین ایشتیراکی تکنیکی هیات‌لر سویه‌سینده مونت پلرینده داوام ائده‌جک.
بئش‌لی کونفرانسدا قیبریس تورک طرفینینی مذاکیره‌چی اؤزدیل نامی باشچیلیغیندا بیر قروپ تمثیل ائده‌جک.
نامی‌نین، کونفرانس عرضینده پروسه‌نین ساغلام و پلانلاندیغی شکیلده ایره‌لیلمه‌سینی تامین ائتمک مقصدی ایله شما‌لی قیبریس تورک جمهوریتی پرزیدنتی مصطفی آکینجی ایله داوام‌لی موشاویره ایچینده اولاجاغی اؤیرنیلدی.
کونفرانس‌دا تورکیه آدینا ایسه خاریجی ایشلر ناظیرلیگی موستئشار معاوینی، سفیر احمد موختار گون باشچیلیغیندا بیر هیاتین قاتیلیمی گؤزلنیلیر.
تکنیکی هیات‌لرین ایشتیراکی ائدیله‌جک گؤروشمه‌لرین آردین‌دان آی سونو تشکیل ائدیلمه‌سی گؤزلنیلن خاریجی ایشلر ناظیرلری سویه‌سین‌دکی بئش‌لی کونفرانسدا، مدتی نتیجه‌یه آپارا‌جاق یئکون قرارین وئریلمه‌سی نظرده توتولور.
قیبریس‌ده مذاکیره‌لر، قوزئی قیبریس تورک جمهوریتی پرزیدنتی آکینجی‌نین وظیفه‌یه گلمه‌سی‌نین آردین‌دان بیرلشمیش میللت‌لر تشکیلاتی‌نین باش کاتیبی‌نین قیبریس شخصی موشاویری اسپن بارت اید-نین واسیطه‌چی‌لیگی 15 می 2015-جی ایلده یئنی‌دن باشلامیشدی.
ژنو‌ده رئال‌لاشان سیخلاشدیریلمیش مذاکیره‌لرین آردین‌دان 12 ژانویه‌ده قیبریسدکی طرف‌لر و اوچ تامیناتچی‌سی قاتیلیمی  12 ژانویه‌ده باشلایان کونفرانسا، یونانیستانین حاضیرلیق طلبیله 18 ژانویه‌یه قدر آرا وئریلمیشدی.
قیبریس مذاکیره‌لری، ایقتیصاد، آوروپا بیرلیگی، مولکیت، ایداره-گوج پایلاشیمی، تورپاق ایله امنیت و ضمانتین اولماقلا 6 تمل باش‌لیق‌دان عبارت‌دیر.
